
Ikt. szám: Iga/145-9/2022.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2022. október 6-án tartott rendkívüli ülésén.

Jelen vannak: 
Rituper Lajos Attila elnök


Tagok:


Mendi Zsolt

Gáspár Béla
Meghívottak közül jelen van:


dr. Sipeki Gerda, jegyző

Kecskés Éva, költségvetési ügyintéző


Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 17.00 órakor megnyitja az ülést. Javaslatot tesz a napirendi pontokra. 

1./ Helyi Választási Bizottság elnökének tájékoztatója 

Előterjesztő: Tóth Pál HVB elnök
2./ Kunszentmiklós Roma Nemzetiségi Önkormányzat képviselőjének eskütétele
Előterjesztő: Rituper Lajos Attila elnök

3./ Előterjesztés Kunszentmiklós Roma Nemzetiségi Önkormányzat Szervezeti és Működési Szabályzatának módosításáról
Előterjesztő: Rituper Lajos Attila elnök
4./ Tájékoztató a köztartozásmentes adózói adatbázisról
Előterjesztő: dr. Sipeki Gerda jegyző
5./ Előirányzat módosítás I.
Előterjesztő: Rituper Lajos Attila elnök
6./ Tájékoztatás a költségvetés 1-8. havi teljesítési adatairól

Előterjesztő: Rituper Lajos Attila elnök
7./ Egyéb ügyek, bejelentések

A döntéshozatalban résztvevők száma: 3. 

A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 

Határozat

15/2022. (X.06.) KRNÖ

Tárgy: Napirend meghatározása
1./ Helyi Választási Bizottság elnökének tájékoztatója 

Előterjesztő: Tóth Pál HVB elnök
2./ Kunszentmiklós Roma Nemzetiségi Önkormányzat képviselőjének eskütétele

Előterjesztő: Rituper Lajos Attila elnök

3./ Előterjesztés Kunszentmiklós Roma Nemzetiségi Önkormányzat Szervezeti és Működési Szabályzatának módosításáról

Előterjesztő: Rituper Lajos Attila elnök
4./ Tájékoztató a köztartozásmentes adózói adatbázisról

Előterjesztő: dr. Sipeki Gerda jegyző
5./ Előirányzat módosítás I.

Előterjesztő: Rituper Lajos Attila elnök

6./ Tájékoztatás a költségvetés 1-8. havi teljesítési adatairól

Előterjesztő: Rituper Lajos Attila elnök
7./ Egyéb ügyek, bejelentések

1. napirendi pont: Helyi Választási Bizottság elnökének tájékoztatója
Rituper Lajos Attila elnök:

Felkéri Tóth Pált, a HVB elnökét, hogy mondja el a tájékoztatóját.
Tóth Pál HVB elnök: 
A Helyi Választási Bizottság 2/2021. (VII.5.) sz. határozata szerint települési roma nemzetiségi önkormányzati képviselővé megválasztott a Fiatal Romák Országos Szövetsége jelöltjeként önkormányzati képviselői mandátumot szerzett képviselő megbízatása megszűnt 2022. május 3. napjával, tekintettel arra, hogy 2022. február 1. napjától kezdődően 90 napon belül nem tett eleget vagyonnyilatkozat-tételi kötelezettségének.
A nemzetiségek jogairól szóló 2011. évi CLXXIX. tőrvény (a továbbiakban Njtv.) 102. § (1) bekezdés f) pontja szerint a nemzetiségi önkormányzati képviselő megbízatása megszűnik a 103. § (2) bekezdése szerinti vagyonnyilatkozat-tételi kötelezettség elmulasztásával.
A Njtv. 103. § (2) bekezdés szerint a vagyonnyilatkozat tételének elmulasztása esetén - annak benyújtásáig - a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben. Amennyiben a képviselő kilencven napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik.
A Njtv. 68. § (1) bekezdése szerint, ha a települési nemzetiségi önkormányzati képviselő helye üresedik meg, helyére a következő legtöbb szavazatot elért jelölt lép. Az a jelölt, aki egyetlen szavazatot sem kapott, nem lehet képviselő. 
A HVB megállapította a 2019. október 13. napján megtartott települési roma nemzetiségi önkormányzati képviselők választásán készült települési roma nemzetiségi önkormányzati képviselők választásának eredményéről szóló jegyzőkönyv alapján, hogy a következő legtöbb érvényes szavazatot (39) Gáspár Béla (1959), a Fiatal Romák Országos Szövetség jelöltje kapta, aki 2022. június 13-án kelt nyilatkozatával kijelentette, hogy a Roma Nemzetiségi Önkormányzat képviselői tisztséget vállalja.
Gáspár Béla képviselő a megbízólevelét 2022. július 12. napján átvette.

2. napirendi pont: Kunszentmiklós Roma Nemzetiségi Önkormányzat képviselőjének eskütétele 
Tóth Pál, HVB elnök:
Elmondja, hogy a nemzetiségek jogairól szóló törvény 100. § szerint: „A nemzetiségi önkormányzati képviselő és a nemzetiségi települési önkormányzati képviselő az alakuló ülésen, illetve a megválasztását követő ülésen - választása szerint - anyanyelvén vagy magyarul, vagy mindkét nyelven a 155. § szerinti szöveggel - választása szerint - esküt vagy fogadalmat tesz, és erről okmányt ír alá. A nemzetiségi önkormányzati képviselő az eskü vagy fogadalom letételét megelőzően is gyakorolja képviselői jogait. 
Felkéri Gáspár Béla képviselőt, hogy a Kunszentmiklós Roma Nemzetiségi Önkormányzat képviselő-testülete előtt tegyen esküt.

Felkéri a jelenlévőket, hogy az eskü alatt szíveskedjenek felállni.

Felkéri Gáspár Béla képviselőt, hogy az „én” elhangzását követően mondja a nevét, majd az eskü végén a meggyőződése szerint az „Isten engem úgy segéljen” zárómondatot.

Gáspár Béla képviselő: 

„Én Gáspár Béla (név) mint a nemzetiségek jogairól szóló törvény szerinti roma nemzetiségi közösség tagja, esküszöm, (fogadom), hogy képviselői tisztségem ellátása során nemzetiségi közösségemhez hű leszek, az Alaptörvényt és a jogszabályokat megtartom, a tudomásomra jutott titkot megőrzöm, munkámat választóim akaratához híven, lelkiismeretesen végzem, minden igyekezetemmel a roma nemzetiség érdekeit képviselem, ennek során anyanyelvünk, hagyományaink, kultúránk megőrzésén és fejlesztésén fogok fáradozni. 

Isten engem úgy segéljen!”

Rituper Lajos Attila elnök: 
Megállapítja, hogy Gáspár Béla képviselő az esküt letette.

Az esküokmány a jegyzőkönyv mellékletét képezi.

3. napirendi pont: Előterjesztés Kunszentmiklós Roma Nemzetiségi Önkormányzat Szervezeti és Működési Szabályzatának módosításáról

Rituper Lajos Attila elnök:

Elmondja, hogy változást kell az SzMSz-ben felvezetni, hiszen 3 helyett 4 tagú lett a Képviselő-testület. Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy Szervezeti és Működési Szabályzat (a továbbiakban: SZMSZ) 7. pont (3) bekezdésben a „Sárközi Gyula” szövegrész helyébe a „Gáspár Béla.” szöveg lépjen. A Képviselő-testület adjon felhatalmazást az elnök részére a Szervezeti és Működési Szabályzat aláírására, valamint a további teendők ellátására.
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

16/2022. (X.06.) KRNÖ

Tárgy: Előterjesztés Kunszentmiklós Roma Nemzetiségi Önkormányzat Szervezeti és Működési Szabályzatának módosításáról
A Képviselő-testület úgy határoz, hogy 

1./ Szervezeti és Működési Szabályzat (a továbbiakban: SZMSZ) 7. pont (3) bekezdésben a „Sárközi Gyula” szövegrész helyébe a „Gáspár Béla” szöveg lép;
2./ felhatalmazza az elnököt a Szervezeti és Működési Szabályzat aláírására, valamint a további teendők ellátására.
Felelős: Rituper Lajos Attila elnök

Határidő: 2022. október 6.
4. napirendi pont: Tájékoztató a köztartozásmentes adózói adatbázisról
dr. Sipeki Gerda, jegyző:

Elmondja, hogy a 2011. évi CLXXIX. törvény 107. § (3) bekezdés szerint „nemzetiségi önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). A nemzetiségi önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél, közgyűlésnél igazolni az adatbázisba való felvételének megtörténtét. A nemzetiségi önkormányzati képviselő a képviselői jogokat nem gyakorolhatja, amíg kötelezettségeit nem teljesíti. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet, közgyűlést és a fővárosi és megyei kormányhivatalt.”

A fenti jogszabályi hivatkozás értelmében Gáspár Béla képviselő kérelmezte felvételét a köztartozásmentes adózói adatbázisba, amelyről szóló igazolás a jegyzőkönyv mellékletét képezi. A hivatkozott jogszabályi rendelkezés fontos eleme a képviselői kötelezettségeknek, alkalmas arra, hogy erősítse a közbizalmat a megválasztott képviselőkkel szemben. Az önkormányzati testület munkájában történő részvétel mind erkölcsi, mind jogi értelemben fedhetetlenséget követel meg a választópolgárok bizalmát elnyert nemzetiségi képviselők részéről, melynek nélkülözhetetlen eleme a közmegbízatásra vállalkozó polgárok morális tisztasága és a példamutatás. A nemzetiségi önkormányzati képviselővel szemben fontos társadalmi elvárás a képviselői megbízatáshoz méltó magatartás tanúsítása. 

A köztartozásmentes adózói adatbázis az állami adóhatóság által vezetett közhiteles nyilvántartás, amely igazolja, hogy az adatbázisban szereplő adózó megfelel az adózás rendjéről szóló 2017. évi CL. törvény 260. § (1) bekezdésben előírt feltételeknek, azaz köztartozásmentes adózónak minősül.

A Nemzeti Adó és Vámhivatal (a továbbiakban: NAV) az adatbázisba az adatbázisba történő felvételt követően is figyelemmel kíséri azt, hogy az adatbázisba folyamatosan, minden hónap 10. napjáig frissülnek. Az adatbázisból való törlésre és a rendszerbe való felvételre minden hónap 10. napján kerül sor a 465/2017. (XII.28.) Kormányrendelet alapján.

Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli. A képviselő – a NAV-nál lefolytatott eljárást követően – kérelmére visszakerülhet az adatbázisba, majd ezt a tényt megfelelő módon igazolnia kell a képviselő-testület felé.

Azokban az esetekben viszont, amikor az adatbázisból való törlés jogsértő magatartás következménye, azaz a lehetséges jogorvoslati eljárások kimerítését követően is fennáll a képviselő köztartozása, és azt az erről szóló értesítés kézhezvételét követő 60 napon belül – részletfizetés vagy fizetési halasztás esetén az ezt engedélyező határozat rendelkezéseinek megfelelően – sem rendezi, a nemzetiségi önkormányzat képviselő-testülete a Njtv. 107. § (1) bekezdés a) pontja értelmében, méltatlanság miatt megszünteti az önkormányzati képviselő megbízatását.
5. napirendi pont: Előirányzat módosítása I.

Kecskés Éva, költségvetési ügyintéző:

Elmondja, hogy a költségvetés megalkotásának csak a működési költségekkel tudtak számolni, hiszen ennek összege állt rendelkezésükre. A jogszabályi megfelelőség után feladatalapú támogatás összegét is be kell építeni a költségvetésbe, ezért van szükség az előirányzat módosítására.

Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását elfogadja. A Képviselő-testület bízza meg Rituper Lajos Attila elnököt és dr. Sipeki Gerda jegyzőt a további teendők ellátásával.
A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

17/2022. (X.06.) KRNÖ

Tárgy: Előirányzat módosítása I.
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását elfogadja;

2./ megbízza Rituper Lajos Attila elnököt és dr. Sipeki Gerda jegyzőt a további teendők ellátásával.

Felelős: Rituper Lajos Attila elnök

Határidő: 2022. október 6.
6. napirendi pont: Tájékoztatás a költségvetés 1-8. havi teljesítési adatairól
Kecskés Éva, költségvetési ügyintéző:

Elmondja, hogy a bevételi teljesítés összege: 1.645.893 Ft. A kiadási teljesítés főösszege: 107.495.- Ft. A kiadások teljesítése jelentősen kevesebb, mint az időarányos terv szerinti összeg. A kiadások további teljesítése a 9-12. hónapokban várhatóak.
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklós Roma Nemzetiségi Önkormányzat I. félévi adatainak teljesítéséről szóló tájékoztatást elfogadja. 
A Képviselő-testület bízza meg Rituper Lajos Attila elnököt és dr. Sipeki Gerda jegyzőt a további teendők ellátásával.
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

18/2022. (X.06.) KRNÖ

Tárgy: Tájékoztatás a költségvetés 1-8. havi teljesítési adatairól
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat I. félévi adatainak teljesítéséről szóló tájékoztatást elfogadja;

2./ megbízza Rituper Lajos Attila elnököt és dr. Sipeki Gerda jegyzőt a további teendők ellátásával.

Felelős: Rituper Lajos Attila elnök

Határidő: 2022. október 6.
7. napirendi pont: Egyéb ügyek
Mendi Zsolt:

Elmondja, hogy szeretnének a gyerekeknek az előző évekhez hasonlóan mikulás csomagot adni, ezért 700.000,-Ft összeget javasol ballagási ajándékra költeni az önkormányzat 2022. évi költségvetésének terhére a dologi kiadásokból.
Rituper Lajos Attila elnök:

Egyetért a javaslattal. Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy Kunszentmiklós Roma Nemzetiségi Önkormányzat 700.000,- Ft összeget biztosít a kunszentmiklósi roma gyerekek mikulás csomagjainak vásárlására. A felmerülő költségeket 700.000,- Ft összegben támogatja a 2022. évi költségvetéséből a dologi kiadások terhére, számla ellenében.

Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

19/2022. (X.06.) KRNÖ

Tárgy: Egyéb ügyek
A Képviselő-testület úgy határoz, hogy 

1./ Kunszentmiklós Roma Nemzetiségi Önkormányzat 700.000,- Ft összeget biztosít a kunszentmiklósi roma gyerekek számára mikulás csomag vásárlására december 6. napjára;

2./ a felmerülő költségeket 700.000,- Ft összegben támogatja a 2022. évi költségvetéséből a dologi kiadások terhére, számla ellenében;
3,./ kötelezettséget vállal arra vonatkozóan, hogy a csomagok átadása elismervénnyel történjen, melyet a számla mellékleteként az elszámoláshoz lead.

Felelős: Rituper Lajos Attila elnök

Határidő: 2022. október 6.
Mendi Zsolt:

Elmondja, hogy az idősek és a rászorulók részére is szeretnének támogatást nyújtani az év végén. Megbeszélték, hogy főznek részükre és csomagot is adnak az arra rászorulók számára.

Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy Kunszentmiklós Roma Nemzetiségi Önkormányzat 700.000,- Ft összeget biztosít a kunszentmiklósi rászoruló és idős emberek részére adventi ebéd és csomagok átadására. A felmerülő költségeket 700.000,- Ft összegben támogatja a 2022. évi költségvetéséből a dologi kiadások terhére, számla ellenében.

Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

20/2022. (X.06.) KRNÖ

Tárgy: Egyéb ügyek
A Képviselő-testület úgy határoz, hogy 

1./ Kunszentmiklós Roma Nemzetiségi Önkormányzat 700.000,- Ft összeget biztosít a idős és rászoruló lakosok számára;

2./ a felmerülő költségeket 700.000,- Ft összegben támogatja a 2022. évi költségvetéséből a dologi kiadások terhére, számla ellenében.

3./ a kiadáshoz kapcsolódó adó-, és járulék bevallására és megfizetésére kötelezettséget vállal a 2022. évi költségvetése terhére;

4./ kötelezettséget vállal arra vonatkozóan, hogy a csomagok átadása elismervénnyel történjen, melyet a számla mellékleteként az elszámoláshoz lead.

Felelős: Rituper Lajos Attila elnök

Határidő: 2022. október 6.

Több kérdés, hozzászólás nem volt.

Rituper Lajos Attila elnök:

Megköszöni a megjelenést, és 17.30 órakor bezárja az ülést. 
kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ 2022. október 6.


